alexandrainst/scandi-wiki huggingface dataset:
Petter Skavlan

Petter Skavlan (født 1956) er en norsk manusforfatter og produsent som har skrevet manus for flere filmer og tv-serier.

Karriere 
Skavlan startet sin karriere som regissør ved Nationaltheatret i Oslo (1982-1985). Senere oversatte han dramatikk før han begynte å skrive filmmanus. Han har også skrevet og regissert en rekke prisvinnende  reklamefilmer.   

Skavlan har blant annet skrevet manus til spillefilmen Sweetwater, som utspiller seg på Romas søppelfyllinger (1988). Sammen med Brasse Brännström skrev han den svenske tv-serien Mitt Sanna Jag (1995). Videre har han skrevet spillefilmen og tv-serien Sofies Verden (1999), finansdokumentaren When Bubbles Burst (2012) og den Golden Globe- og Oscar-nominerte spillefilmen Kon-Tiki (2012). Under pseudonymet Alex Boe skrev han manus til spillefilmen Den 12. Mann (2018). Skavlan har også skrevet manus til Domino, regissert av Brian De Palma (2019) og People of the Book, regissert av Danis Tanovic (2021). På Kon-Tiki, Den 12. Mann og Domino var Skavlan også ansvarlig produsent.

Han jobber deler av året i Los Angeles, USA der han er representert av ICM Partners I Skandinavia er han representert av Lindberg Management i København. Skavlan har en rekke tillits- og styreverv, hovedsakelig innenfor underholdning og arkitektur.

Skavlan skrev den 24 ord lange teksten av Nocturne, som vant Eurovision Song Contest 1995. 

Sammen med den serbiske performancekunstneren Marina Abramovic har Skavlan skrevet operaen 7 Deaths of Maria Callas for Bayerische Staatsoper i München. Denne hadde premiere i september 2020.

Familie 
Han er bror av journalist og programleder Fredrik Skavlan (født 1966), allmennlege og debattant Jørgen Skavlan (født 1957).

Referanser

Eksterne lenker 
 

Norske manusforfattere
Norske låtskrivere
Personer fra Oslo
Fødsler i 1956
Fødselsdato ikke oppgitt
Bernt P. Stigum

Bernt Petter Stigum (født 10. september 1931) er norsk samfunnsøkonom. Han er professor emeritus ved Universitetet i Oslo. 

Etter examen artium ved Oslo katedralskole reiste Stigum til USA, der han tok bachelorgrad ved Dartmouth College i 1956 og doktorgrad i samfunnsøkonomi ved Harvard University i 1962.

Han har hatt flere stillinger ved amerikanske universiteter, blant annet som professor ved Northwestern University og var professor ved Universitetet i Oslo fra 1974 til 2001.  Han har også vært gjesteprofessor i New Zealand, Australia og USA. 
Han har utgitt flere bøker og en rekke artikler og har gjort viktig forskning blant annet innen økonometri, mikroøkonomisk teori og makroøkonomi.

Stigum er medlem av Det Norske Videnskaps-Akademi fra 1976.

Referanser

Norske professorer i økonomi
Professorer ved Universitetet i Oslo
Medlemmer av Det Norske Videnskaps-Akademi
Personer fra Oslo
Kombinert under NM på ski

Dette er en liste over medaljevinnere i kombinert under NM på ski, samt stedene de enkelte mesterskapene ble arrangert.

Norges Skiforbund ble stiftet 21. februar 1908, og det første hovedlandsrennet (NM) ble arrangert på Lillehammer året etter. Kombinert og 30 kilometer langrenn var de opprinnelige øvelsene, som har stått på NM-programmet alle årene som NM er blitt arrangert. Fra og med 1938 ble hovedlandsrennet erstattet av det offisielle norgesmesterskapet.

NM i årene 1941-1945 ble ikke arrangert på grunn av 2. verdenskrig og idrettsstreiken. I 1944 ble det imidlertid arrangert et (uoffisielt) norsk krigsmesterskap på ski i Sollefteå i Sverige, med vanlige NM-øvelser, deriblant kombinert.

Fram til lagkonkurranse ble innført i 1982, ble det bare holdt ett kombinertrenn i NM. Sprint sto på programmet i årene 1999-2009. I 2011 ble det innført lagsprint med to løpere på hvert lag.

I 2008 ønsket det norske landslaget i spesielt hopp å delta i lagkonkurransen i kombinert i NM, som en del av treningen på slutten av sesongen. Det var usikkert om hopperne ville få lov til å delta, fordi det konkurreres med kretslag i NM og hopperne ikke tilhørte samme skikrets. Hopperne fikk likevel delta. Det ene laget, med Henning Stensrud, Anders Bardal og Morten Solem, ble nummer 9 av de 22 lagene som deltok, mens det andre laget, med Roar Ljøkelsøy, Lars Bystøl og Anders Jacobsen, ble nummer 10.

Resultater

Se også
Skihopping under NM på ski
Liste over norgesmestere i langrenn

Kilder

Hovedkilder
Hans Lysaker:
NM-vinnere 1909-1972 (besøkt 12. november 2011)
NM-vinnere 1973-2011 (besøkt 12. november 2011)
NM 1938-1952 (besøkt 12. november 2011)
NM 1953-1962 (besøkt 12. november 2011)
NM 1963-1972 (besøkt 12. november 2011)
NM 1973-1982 (besøkt 12. november 2011)
NM 1983-1992 (besøkt 12. november 2011)
NM 1993-2002 (besøkt 12. november 2011)
NM 2003-2011 (besøkt 12. november 2011)
Orklahopp: NM ski nordiske grener
Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 101 og 102, digitalisert av Nasjonalbiblioteket)
Karsten Alnæs: Jeg spenner mine ski – Historien om norsk skikultur. Aschehoug, Oslo 2007. ISBN 978-82-03-23457-6, s. 278-289

Andre kilder og referanser

Kombinert i Norge
Norgesmesterskapet på ski
Lister over sportsutøvere
Engø Gård Hotel & Restaurant

Engø Gård Hotel & Restaurant er et  hotell og en restaurant på Tjøme i Færder kommune i Vestfold.
I 2007 ble Engø Gård Hotel & Restaurant det andre norske etablissementet som er tatt opp som medlem i den franske organisasjonen Traditions & Qualité. I 2009 ble stedet medlem av De Historiske Hotel og Spisesteder.

Referanser

Eksterne lenker
 Engø Gård Hotel & Restaurants nettsted
 Artikler i Tønsbergs Blads nettsted om «Engø gård»

Byggverk i Færder
Samferdsel i Færder
Tjøme
Bevertningssteder i Norge
Hoteller i Vestfold og Telemark
De Historiske Hotel og Spisesteder
Lerberget

Så du etter Lierberget i Vang ved Hamar?

Lerberget er en hoppbakke som ligger ved Rogland i Trysil i Innlandet. Bakken har K-punkt 70 meter. Ifølge Skisprungschanzen-Archiv ble bakken bygd i 1953 og sist ombygd i 1998. Lerberget ble brukt under lag-NM i kombinert i 2004. Bakken er eid av Trysilgutten IL.

Anerkjent bakkerekord er 76 meter, satt av Andreas Myhre Hellerud 6. februar 2010. Jan Schmid hoppet 76,5 meter under lag-NM i kombinert 27. mars 2004.

Kilder
Skisprungschanzen-Archiv: Trysil (Rogland) (besøkt 12. november 2011)
NM 2004 – Resultater kombinert lag hopp
Idrettsanlegg.no: Lerberget K70

Hoppbakker i Norge
Idrettsanlegg i Innlandet
Sport i Trysil
Byggverk i Trysil
Joachim Hatland

Joachim Hatland er en norsk fotballspiller som spiller for FK Fyllingsdalen, han spiller på midtbanen

Hatland spilte for Løv-Ham i klubbens siste sesong. Han debuterte for klubben i 1. divisjon i den 25. serierunden i 2011 borte mot Randaberg.

Etter 2011-sesongen ble Løv-Ham og Fyllingen slått sammen til FK Fyllingsdalen og Hatland fortsatte i den nye klubben.

Referanser 

Norske fotballspillere
Fotballspillere for Løv-Ham Fotball
Fotballspillere for FK Fyllingsdalen
Fosen Trafikklag

Fosen Trafikklag ASA var et norsk transportkonsern med utgangspunkt i skipsfart på Trøndelagskysten. Konsernet kjøpte etter hvert opp flere landbaserte selskaper, deriblant flere busselskaper. I 2008 ble gjenværende sjøverts virksomhet overført til det nystartede FosenNamsos Sjø, sammen med tilsvarende virksomhet i Namsos Trafikkselskap, og konsernet endret samtidig navn til Fosen ASA. I februar 2010 ble Fosen fusjonert inn i Torghatten ASA. Fosen var på den tiden hovedaksjonær i blant annet busselskapene Norgesbuss og Trønderbilene.

Historie 
Fosen Trafikklag ble stiftet 14. desember 1957. Etableringen skjedde ved at A/S Fosenferja, Fosenhalvøya Billag A/S, Hitra Billag A/S, Frøya Billag A/S, A/S Stadsbygd Trafikkselskap og A/S Frosta Dampskibsselskap fusjonerte med Fosen Dampskipselskap til ett felles trafikkselskap med hovedkontor i Trondheim.

Selskapet hadde flere datterselskaper: Bastø Fosen, Fosen Verkstedservice, Berg-Hansen Reisebureau AS, Fjordveien AS, Trønderbilene AS, Bilruta Frosta-Åsen AS, Østerdal Billag, Gauldal Billag og Norgesbuss. Fosen Trafikklag drev sammen med Møre og Romsdal Fylkesbåtar partsrederiet Kystekspressen ANS. Selskapet eide også en 51 % andel i Nesodden-Bundefjord Dampskipsselskap.

Konsernet disponerte ca. 750 kjøretøy, fem hurtigbåter og elleve ferjer. Gjennom dette drev konsernet blant annet landets største og tredje største ferjesamband, landets største hurtigbåtsamband, samt var den ledende bussaktøren i hovedstadsområdet.

Fosen Trafikklag hadde i 2004 2 151 ansatte og omsatte for 988 mill. kroner.

Litteratur 
Olaf T. Engvig: Gamle dampen. Tapir Akademisk Forlag. Trondheim 2008
Leif B. Lillegaard: Hopehav på sjø og land. Trondheim u.å. (1982)
Tore Gjelsvik. Skip og post i lokale ruter i Trøndelag. Bergen 1986 
Finn R. Hansen: Fosen Trafikklag, Flåteliste 1904–1994. Trondheim 1994
Finn R. Hansen: Selskapet og dets fartøyer. Trondheim 1997
Gerd Søraa: Fra Fosenske Damp til Torghatten ASA : 125 år over sjø og land. Trondheim 2011

Eksterne lenker 
 
 Siste rest av gamle D/S FOSEN
  

Norske rederier
Torghattenkonsernet
Transport i Trøndelag
Næringsliv i Trondheim
Næringsliv i Trøndelag
Etableringer i 1957
Artikler i sjøfart-prosjektet
Layton Bridge

Layton Bridge is a fagverksbro (Pratt truss) over elven Youghiogheny, opprinnelig bygget for Washington Run Railroad. Byggingen begynte i 1893 og ble fullført i 1899. Det siste toget krysset den i 1931. Den ble ombygget til veibro i 1933, og knytter Layton, Pennsylvania  med Perryopolis, Pennsylvania via en enfeltstunnel, nær den antatte beliggenhet til syttenhundretallets Spark's Fort.

Broen har ikke blitt malt i de seinere årene og den er nå begynt å korrodere.

Kunst og media
Broen filmes som en del av pilotepisoden til TV-serien Fire in the Hole og er også brukt i filmen  Nattsvermeren.

Referanser

Eksterne lenker
 Nominasjonen til NRHP 

Veibroer i USA
Broer åpnet i 1899
1899 i USA
Fagverksbroer
Radamel Falcao

Radamel Falcao García Zárate (født 10. februar 1986) er en colombiansk fotballspiller som spiller for den spanske klubben Rayo Vallecano.

Han spilte tidligere for Atletico Madrid.

Den 29. mai 2013 kom nyheten om at Falcao hadde skrevet kontrakt med klubben AS Monaco FC.

Radamel Falcao ble juli 2015 lånt ut fra AS Monaco FC til Chelsea FC ut 2015/2016-sesongen. I den foregående 2014/2015-sesongen var han utlånt til Manchester United, hvor han noterte seg for fire mål på 29 kamper.

Landslaget
Han ble tatt ut i s tropp til VM i fotball 2018 i Russland.

Meritter 
River Plate
 Primera División de Argentina (1): 2008

FC Porto
 Primeira Liga (1): 2010/2011
 Taça de Portugal (2): 2009/2010, 2010/2011
 Supertaça Cândido de Oliveira (2): 2010, 2011
 Europaligaen (1): 2010/2011

Atlético Madrid
 Copa del Rey (1): 2012/2013
 Europaligaen (1): 2011/2012
 UEFA Super Cup (1): 2012
AS Monaco

 Ligue 1 (1): 2016/2017

Referanser

Eksterne lenker 
 
 

Colombianske fotballspillere
Spillere i Fotball-VM 2018
Spillere i Copa América 2011
Spillere i Copa América 2015
Spillere i Copa América 2019
Fotballspillere for CA River Plate
Fotballspillere for FC Porto
Fotballspillere for Atlético Madrid
Fotballspillere for AS Monaco
Fotballspillere for Manchester United FC
Fotballspillere for Chelsea FC
Fotballspillere for Galatasaray SK
Fotballspillere for Rayo Vallecano
Personer fra Santa Marta
Fødsler i 1986
Eirin Bjerkreim Kleppa

Eirin Bjerkreim Kleppa (født 7. september 1991 er en norsk fotballspiller som  spiller for Klepp Kvinner Elite i Toppserien. Hun er datter av Asgeir Kleppa, som spilte forsvar for Bryne fotballklubb på 1980-tallet.

Karriere
15 år gammel signerte Kleppa for Klepp Kvinner Elite. På dette tidspunktet trente hun i tillegg med jenter 17, gutter 15 og junior på Klepp Idrettslag, samt Frøyland ILs damelag

Landslag
Debuterte på U15-landslaget i 2006.

Personlig
Eirin Bjerkreim Kleppa gikk idrett på Bryne vidaregåande skule, og studerte et halvt år på Florida State University. Tar for tiden forkurs for ingeniørstudier ved Universitetet i Stavanger.

Referanser

Norske fotballspillere
Fødsler i 1991
Fotballspillere for Klepp IL
Fotballspillere for Kolbotn IL
Personer fra Stavanger kommune
Valsøyfjord barne- og ungdomsskole

Valsøyfjord barne- og ungdomsskole er en barne- og ungdomsskole som ligger på Hestnes ved Valsøyfjorden i Heim kommune. Skolen hadde 70-80 elever.

Skolen ble nedlagt i 2012 da den nye Halsa barne- og ungdomsskole på Liabø ble ferdigstilt.

Eksterne lenker
 Valsøyfjord barne- og ungdomsskole

Barne- og ungdomsskoler i Trøndelag
Byggverk i Heim
Tidligere utdanningsinstitusjoner i Trøndelag
Foreningen for omplassering av dyr

Foreningen for omplassering av dyr (FOD) er en norsk forening som omplasserer hjemløse dyr. Foreningen ble grunnlagt i 1980 og har base på Klemetsrud utenfor Oslo.

Eksterne lenker  
 

Norske humanitære organisasjoner
Etableringer i 1980
Ann Sire Fjerdingstad

Ann Sire Fjerdingstad (født 23. juli 1959) er en norsk politiker for Høyre og tidligere ordfører i Øvre Eiker. Hun var ordfører fra 2009 til 2019.

Fjerdingstad hadde en administrativ stilling i familiebedriften Fjerdingstad Trevarefabrikk (H-vinduet Fjerdingstad) før hun ble ordfører.

Hun er fra februar 2020 styreleder for Blaafarveverket i Modum

Politisk karriere
Fjerdingstad stilte første gang på Høyres liste ved kommunevalget i 2007. Hun mottok en stor mengde personstemmer, og ble valgt inn i både kommunestyret og formannskapet. Da ordfører Anders B. Werp ble valgt inn på Stortinget høsten 2009 ble hun spurt om å overta som ordfører. Hun ble gjenvalgt som ordfører etter kommunevalgene i 2011 og 2015. Hun stilte ikke til gjenvalg i 2019

Pioner i fotball
Ann Sire Jensen deltok på Drafns damelag i fotball i perioden 1977–80 og var en av pionerene i norsk damefotball. Hun har senere vært aktiv og lagleder i andre idretter, som turn.

I 2021 ble hun styreleder i Strømsgodset Toppfotball.

Referanser

Høyre-ordførere i Buskerud
Ordførere i Øvre Eiker
Winslow Homer

Winslow Homer (født 24. februar 1836, død 29. september 1910) var en amerikansk illustratør, sjanger- og landskapsmaler. Han er særlig kjent for sine havmotiver og regnes som en av de viktigste malerne i USA på 1800-tallet.

Samling akvareller av Metropolitan Museum of Art, New York (utvalg)

Referanser

Eksterne lenker 
 

Personer fra Boston
Malere fra USA
Illustratører fra USA
Eivind Holst

Eivind Holst (født 29. april 1970) er lokalpolitiker (H) som fra 2011 til 2019 var ordfører i Vågan kommune.

Holst ble ordfører etter kommunevalget i 2011, til tross for at borgelig side ikke fikk mer støtte enn de hadde før valget. Rødt skiftet side og inngikk samarbeid med Høyre, Fremskrittspartiet og Venstre etter valget, til tross for at de samarbeidet med Arbeiderpartiet, SV, Senterpartiet og Kystpartiet før valget.

Referanser 

Høyre-ordførere i Nordland
Ordførere i Vågan
Ole Hermod Sandvik

Ole Hermod Sandvik (født 30. september 1969 i Stjørdal) er en norsk politiker (H) som fra 2011 er Stjørdals varaordfører.

Han har utdannelse fra Krigsskolen og grad av major i Hæren. Sandvik var skolekompanisjef ved Heimevernets Utdanningssenter Værnes (HVUV) 2003–2005, sjef for Heimevernets Spesialavdeling HV-12016 i Trøndelag Heimevernsdistrikt 12 på Værnes 2005–2007 samt sjef for innsatsstyrke «Rype» i Trøndelag Heimevernsdistrikt 12 2007–2011. Han tjenestegjorde i ISAF i Afghanistan 2006–2007. Sandvik er MPA-kandidat fra Copenhagen Business School fra 2013.

Sandvik var varamedlem av Stjørdal kommunestyre 2003–2011. Fra 2011 er han varaordfører og leder i Høyres kommunestyregruppe.

Referanser 

Lokalpolitikere i Stjørdal
Høyre-politikere i Nord-Trøndelag
Norske majorer
Personer fra Stjørdal kommune
Fødsler i 1969
Are Lervik

Are Lervik (født 10. oktober 1972) er en tidligere målvakt i fotball og nåværende trener i Molde Fotballklubb. Han kom til klubben i 1991 samme år som mangeårig førstekeeper for Molde Morten Bakke og var med unntak av i 1993 og 1994 reservekeeper i nær samtlige kamper fram til og med sesongen 2000.

Han har vært daglig leder for AkerAkademiet.

Referanser

Eksterne lenker 
 

Norske fotballspillere
Fotballspillere for Molde FK
Personer fra Molde kommune
Fødsler i 1972
Nationalsozialistischer Untergrund

Nationalsozialistischer Untergrund (NSU), i media omtalt som Zwickau- eller Jena-cellen, var en tysk høyreekstremistisk terrororganisasjon. Den besto av personene Beate Zschäpe, Uwe Mundlos og Uwe Böhnhardt og var ansvarlig for en rekke drap i Tyskland i årene 2000 til 2006 samt for andre terrorangrep, slik som et spikerbombeangrep i Köln i 2004 samt drap på en politikvinne i Heilbronn fra 2007. Mundlos og Böhnhardt begikk 4. november 2011 selvmord, og Beate Zschäpe ble pågrepet den 8. november av politiet. Gjerningsmennene tilhørte det ekstreme høyre. Holger G., et påstått fjerde medlem av cellen, ble arrestert den 13. november 2011 i Lauenau nær Hannover.

Tysk politi har funnet en drapsliste med 88 navn fra gruppen; denne inkluderte blant annet navnene til tyske rikspolitikere.

Etter at NSU-saken ble kjent, ble tyske myndigheter og særlig Verfassungsschutz kritisert for sin omgang med det høyreekstreme miljøet. Siden måtte lederen i Bundesamt für Verfassungsschutz og lederne i delstatene Sachsen og Thüringen gå av.

Referanser

Eksterne lenker
 Nazi-trio tilsto seriedrap på ukjent DVD Dagbladet
 Tyskerne krever svar om «Lille Adolf» og sjefene hans Aftenposten

Terrorisme
Drap
Tyske kriminalsaker
Politiske organisasjoner
Hendelser i 2000-årene
Hendelser i 2010-årene
Bjørgum

Bjørgum kan sikte til:

Bjørgum (Voss), grend i Voss kommune i Hordaland
Bjørgum (Valle), grend i Valle kommune i Aust-Agder
 Bjørgum kraftverk

Kjente personer

Nils Bjørgum (1864 - 1949) kunstmaler
Sigrid Bjørgum, (1874 - 1964) kinamisjonær
Torleiv Bjørgum, (1921 - 1990) spellemann og kvedar 
Olav Bjørgum, (født 1934) billedkunstner og illustratør
Jorunn Bjørgum, (født 1942) historiker
Hallvard T. Bjørgum, (født 1956) folkemusiker og sølvsmed
Hedvig Bjørgum, (født 1965) journalist
Sondre Hallvardson Bjørgum, (født 1980) regissør
Pina Bausch

Josephine «Pina» Bausch (født 27. juli 1940 i Solingen i Nordrhein-Westfalen, død 30. juni 2009 i Wuppertal) var en tysk danser, koreograf og ballettdirektør. 

Pina Bausch arbeidet i tradisjonen fra det ekspresjonistiske, tyske Tanztheater («danseteater») på 1920-tallet. Hun ble kjent for en unik stil der hun blandet bevegelser, lyder og markante kulisser og tett samarbeid med utøverne. I 1973 dannet hun dansekompaniet Tanztheater Pina Bausch, et ensemble for moderne dans i Wuppertal i storbyregionen Rhein-Ruhr i det tyske forbundsstaten Nordrhein-Westfalen. Gruppa ble opprinnelig etablert som en del av Wuppertaler Bühnen men ble frittstående danseteater etter en omorganisering i 1996. Gjennom danseteateret fikk Pina Bausch betydelig innflytelse på moderne dans, og i 2008 ble hun belønnet med Goetheprisen. 

Wim Wenders dansefilm Pina fra 2011, som ble spilt inn like etter Pina Bausch' død, er en hyllest til koreografen. Den viser hennes koreografi til blant annet Vårofferet og oppsetningen Café Müller klippet sammen med korte kommentarer fra danserne. Filmen regnes for øvrig som en av de første større kunstfilmene laget i 3D.

Referanser

Eksterne lenker 
 
 
 

Personer fra Solingen
Tyske koreografer
Tyske dansere
Tomas Iver Hallem

Tomas Iver Hallem (født 12. september 1975 i Verdal) er en norsk politiker (Sp) som fra 2018 er fylkesvaraordfører i Trøndelag.

Han har vært medlem av Verdal kommunestyre 1995–2011 og på nytt fra 2015, varaordfører 2003–2011 samt medlem av Innherred samkommunestyre 2004–2011. Han var også styreleder i KS i Nord-Trøndelag 2007–2011. I 2011 ble han leder i Senterpartiets fylkestingsgruppe og leder i fylkestingets komité for plan og økonomi, før han i 2016 ble Nord-Trøndelags fylkesråd for samferdsel, noe han var frem til sammenslåingen av Nord- og Sør-Trøndelag i 2018. I 2012 ble han leder i Nord-Trøndelag Senterparti.

Han er utdannet innen plate-, sveise- og konstruksjonsfag fra Verdal videregående skole, agronom fra Mære landbruksskole, infanterilagfører og troppssjef fra Heimevernet, foruten årskurs i kommunal økonomi og ledelse fra Høgskolen i Nord-Trøndelag. Hallem har vært melkebonde, skogsarbeider samt sveiser ved Aker Verdal.

Referanser 

Lokalpolitikere i Verdal
Sp-politikere i Nord-Trøndelag
Norske bønder
Norske agronomer
Personer fra Verdal kommune
Fødsler i 1975
Karcham Wangtoo-demningen

Karcham Wangtoo-demningen, en del av Baspa II-anlegget, er en demning med vannkraftverk i delstaten Himachal Pradesh i det nordliglig-sentrale India, påbegynt i 2009 og innviet i januar og september 2011. Reservoaret er plassert på elven Sutlej. Demningen ligger nedenfor Baspa II-demningen og ovenfor Nathpa- Jhakri-demningen. 

Høyden av gravitasjonsdammen i betong er 43 meter. Installert effekt vil bli 1 000 MW (4 ganger 250 MW-turbiner). To generatorer ble montert i januar 2011, og to i september samme år. Utbygger og operatør er Jaypee Group.

Se også
Liste over verdens største vannkraftverk

Eksterne lenker
 Jaypee to commission Karcham Wangtoo three months earlier – Projects Monitor, 22. juni 2010

Vannkraftverk i India
Demninger i India
Kraftverk etablert i 2011
2011 i India
Demninger fullført i 2011
Traute Lafrenz

Traute Lafrenz-Page (født Traute Lafrenz 3. mai 1919 i Hamburg) er en tysk-amerikansk lege og antroposof, som var medlem av den antinazistiske gruppen Den hvite rose under andre verdenskrig.

Faren var embedsmann og moren var fra Wien. Traute Lafrenz gikk på den progressive skolen Lichtwarkschule i Hamburg, hvor hennes lærer Erna Stahl stod for en liberal reformpedagogikk.

Sommeren 1939 ble hun sendt på arbeidstjeneste i landbruket i Pommern. Her møtte hun Alexander Schmorell, og de tilbragte ofte kveldene med å diskutere Tolstoj, Dostojevskij og Pusjkin. Fra våren 1941 studerte hun medisin ved LMU i München. I München møtte hun Alexander Schmorell igjen på en konsert, og ved siden av ham satt medisinstudenten Hans Scholl, grunnlegger av Den hvite rose. Den kvelden oppstod en gruppe av venner som utgjorde kjernen i Den hvite rose. En periode i 1942 var Traute Lafrenz og Hans Scholl kjærester.

Det var Traute Lafrenz som skaffet til veie mye av papiret som ble brukt til Den hvite roses løpesedler. Hun var også bindeleddet mellom gruppens medlemmer i München og Hamburg. Traute Lafrenz var den eneste utenfor familien som møtte opp i begravelsen til Hans og Sophie Scholl, etter at de hadde blitt henrettet 22. februar 1943. Hun ble selv arrestert 15. mars 1943 og 19. april samme år dømt til et års fengsel. Gestapo innså ikke det fulle omfanget av hennes involvering i Den hvite roses aktiviteter. Hun ble løslatt 14. mars 1944, men allerede to uker senere arrestert på nytt og satt fengslet til krigsslutt.

I 1947 emigrerte Traute Lafrenz til USA, hvor hun fullførte legeutdannelsen i San Francisco i California og giftet seg med en amerikansk legekollega. Hun var leder for Esperanza School, en helsepedagogisk skole for utviklingshemmede som baserer seg på Rudolf Steiners antroposofi, fra 1972 til 1994 og har vært en sentral person i det antroposofiske miljøet i USA i en årrekke. Det var også Rudolf Steiners skrifter som inspirerte henne til å bli med i arbeidet i Den hvite rose.

Traute Lafrenz-Page er nå bosatt på Yonges Island i nærheten av Meggett i Sør-Carolina. I 2010 utgav Peter Normann Waage en biografi om henne på norsk, Leve friheten! Traute Lafrenz og Den hvite rose. Boken ble tildelt Riksmålsforbundets litteraturpris.

Hennes sønn er steinerskolelærer i Norge.

Litteratur 
 Peter Normann Waage, Leve friheten! Traute Lafrenz og Den hvite rose, Oslo, Schibsted, 2010, ISBN 978-82-516-2746-7

Referanser 

Personer fra Hamburg
Den hvite rose
Tyske leger
Leger fra USA
Antroposofer
Tyske aktivister
Tyskere fra andre verdenskrig
Opposisjonelle under det tredje rike
Tyskere dømt for forbrytelser mot det tyske nazi-regimet
Tyske migranter til USA
Hundreåringer
Shanan vannkraftverk

Shanan-demningen er en demning med et vannkraftverk i Brot-elva, delstaten Himachal Pradesh i det nordlige India. Installert effekt er 110 MW. Kraftanlegget ble påbegynt i 1922 og stod ferdig i 1932 med utvidelser i 1983.

Se også
Liste over verdens største vannkraftverk

Eksterne lenker

Vannkraftverk i India
Demninger i India
Kraftverk etablert i 1932
2
Kraftverk etablert i 1983
3